b'\n_START_ARTICLE_\n3:2 Pull down\n_START_PARAGRAPH_\nEl three-two pull down \xc3\xa9s un terme utilitzat en producci\xc3\xb3 cinematogr\xc3\xa0fica i televisiva per expressar el proc\xc3\xa9s de postproducci\xc3\xb3 de transferir la pel\xc2\xb7l\xc3\xadcula a "v\xc3\xaddeo NTSC". Converteix els 24 fotogrames per segon a 29.97 fotogrames per segon. Dit d\'alguna manera, cada 4 fotogrames es converteixen en 5 fotogrames, a m\xc3\xa9s d\'una lleugera reducci\xc3\xb3 de la velocitat. La pel\xc2\xb7l\xc3\xadcula t\xc3\xa9 una velocitat est\xc3\xa0ndard de 24 fotogrames per segon, mentre que el v\xc3\xaddeo NTSC t\xc3\xa9 una velocitat de senyal de 29.97 fotogrames per segon. Quan la pel\xc2\xb7l\xc3\xadcula es converteix en v\xc3\xaddeo de NTSC, cal ajustar les velocitats de fotogrames per poder realitzar la conversi\xc3\xb3 de pel\xc2\xb7l\xc3\xadcula a v\xc3\xaddeo. Al 3:2 pull down, un espai de la pel\xc2\xb7l\xc3\xadcula s\'escaneja tres vegades, el seg\xc3\xbcent fotograma s\'escaneja dues vegades, el seg\xc3\xbcent fotograma s\'escaneja tres vegades, i aix\xc3\xad successivament._NEWLINE_El terme "pull down" prov\xc3\xa9 del proc\xc3\xa9s mec\xc3\xa0nic de "tirar" (moviment f\xc3\xadsic) de la pel\xc2\xb7l\xc3\xadcula cap avall dins de la porci\xc3\xb3 del mecanisme de transport, per avan\xc3\xa7ar d\'un frame a un altre a una velocitat repetitiva (nominalment de 24 fotogrames/s).\n_START_SECTION_\nPull-down 3:2 vs. 2:3\n_START_PARAGRAPH_\nEl patr\xc3\xb3  del pull down "2: 3",\xc3\xa9s similar a  pulldown  "3: 2"  tret que varia en un fotograma. Per exemple, un cicle que comen\xc3\xa7a amb el fotograma B en el patr\xc3\xb3 3:2 proporciona\xc2\xa0: B1-B2, B2-C1, C2-D1, D2-D2, A1-A2 o "3-2-3-2" o simplement "3-2" . En altres paraules, no hi ha difer\xc3\xa8ncia entre els patrons 2-3 i 3-2. De fet, la notaci\xc3\xb3 "3-2" \xc3\xa9s enganyosa perqu\xc3\xa8, segons els est\xc3\xa0ndards SMPTE per a cada seq\xc3\xbc\xc3\xa8ncia de pel\xc2\xb7l\xc3\xadcula de quatre fotogrames, el primer fotograma s\'escaneja dues vegades, no tres vegades.'